《讳日梦见先考音容如昨既觉不胜悲感而作》
明代·周瑛

湖海奔波三十春，岁逢讳日倍思亲。云霄事业怜沉晦，风雨诗书记苦辛。

肠断独挥千里泪，恩深难报百年身。半窗灯火斋房静，謦欬分明入梦新。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。